**Αθήνα:** 30.06.2023

**Αρ. Πρωτ.:** 1035

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συναντήσεις της κινητής μονάδας Κοινωνικών Λειτουργών στο Πλαίσιο του Π.Ε.10 «Διεκδικούμε Μαζί» του «ΑΓΗΣΙΛΑΟΥ» στην ΠΕ Αρκαδίας για τα άτομα με αναπηρία, 4-7 Ιουλίου**

Στο πλαίσιο του Πακέτου Εργασίας 10 (Π.Ε.10) «Διεκδικούμε Μαζί: Δράση καταπολέμησης του αποκλεισμού και των διακρίσεων και παροχής εξατομικευμένης υποστήριξης των ατόμων με αναπηρία, χρόνιες παθήσεις και των οικογενειών τους» της Πράξης ‘Αγησίλαος’, πρόκειται να υλοποιηθούν δια ζώσης συναντήσεις των Στελεχών της Ομάδας Έργου της Ε.Σ.Α.μεΑ. με τα ίδια τα άτομα με αναπηρία ή/και χρόνια πάθηση και τα μέλη των οικογενειών τους καθώς και με Στελέχη των Υπηρεσιών που τα υποστηρίζουν άμεσα και έμμεσα.





Πιο συγκεκριμένα, η Δράση περιλαμβάνει **επισκέψεις δύο κινητών μονάδων** στις Περιφερειακές Ενότητες της Περιφέρειας Πελοποννήσου για την ενημέρωση και ευαισθητοποίηση όλων των πολιτών σε ζητήματα αναπηρίας, εκδηλώσεις ενημέρωσης για τα δικαιώματα των ατόμων με αναπηρία, χρόνιες παθήσεις και των οικογενειών τους, εξατομικευμένη υποστήριξη των ατόμων με αναπηρία, χρόνιες παθήσεις και των οικογενειών τους από εξειδικευμένη ομάδα Κοινωνικών Λειτουργών, δημιουργία οδηγού Δικαιωμάτων των ατόμων με αναπηρία, χρόνιες παθήσεις και των οικογενειών τους, της Περιφέρειας Πελοποννήσου. **Η Δράση απευθύνεται στα άτομα με αναπηρία, χρόνιες παθήσεις και τις οικογένειές τους, στα Στελέχη των Τοπικών Αρχών, Υπηρεσιών και Οργανώσεων καθώς και σε όλους τους Πολίτες της Περιφέρειας Πελοποννήσου.** Στοχεύει στην ενδυνάμωση των ατόμων με αναπηρία, χρόνιες παθήσεις και των οικογενειών τους, στην ενημέρωση των Υπηρεσιών της Κοινότητας και στην ευαισθητοποίηση της Κοινωνίας.

Μεταξύ 4 και 7 Ιουλίου, η κινητή μονάδα θα βρίσκεται στην **Περιφερειακή Ενότητα Αρκαδίας** και πρόκειται να πραγματοποιηθούν οι παρακάτω συναντήσεις:

**Τρίτη 04/07/2023 -Τρόπαια**

* Κινητή Μονάδα Τροπαίων (10:00 - 12:00) Δημαρχείο Τροπαίων, Τρόπαια, 220 08
* Βοήθεια Στο Σπίτι Δήμου Γορτυνίας (12:00 - 14:00) Δημαρχείο Τροπαίων, Τρόπαια, 220 08

**Τετάρτη 05/07/2023 -Τρίπολη**

* ΚΔΑΠμεΑ Δήμου Τρίπολης (12:00 -14:00) Φιλελλήνων 22-24, Τρίπολη, 221 00

**Πέμπτη 06/07/2023 -Τρίπολη**

* Σύλλογος ΑμεΑ Αρκαδίας (10:00 -12:00) Νεομάρτυρος Παύλου 2, Τρίπολη, 221 32
* Κέντρο Ημέρας «Αμάλθεια» (12:00 -14:00) Χατζηχρήστου 36, Τρίπολη 22100

**Παρασκευή 07/07/2023 -Τρίπολη**

* ΚΕΠ Δήμου Τρίπολης (13:00 -14:00) Λαγοπάτη και Αταλάντης, Τρίπολη, 221 32



**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |